VI.
Doložka finančných, ekonomických, environmentálnych vplyvov a vplyvov na zamestnanosť
1.	Návrh projektu zavedenia značky zhody s európskymi normami Európska značka zhody - Keymark do praxe na národnej úrovni nebude mať svojím obsahom nároky na zvýšenie štátneho rozpočtu ani rozpočtov obcí a vyšších územných celkov.
2.	Pre podnikateľov, ktorí vyrábajú výrobky, to znamená, že budú mať priaznivejšie podmienky pri uplatňovaní svojej produkcie na trhoch EÚ a EFTA a pre autorizované osoby to bude znamenať lepšiu možnosť presadiť sa na európskom trhu prostredníctvom všeobecne uznávanej euróskej certifikačnej značky a teda využiť svoje kapacity pri preverovaní výrobkov, prípadne prijať nových zamestnancov pri zvýšenom dopyte po ich službách.
3.	Významný pozitívny vplyv bude mať na životné prostredie, keďže zabezpečí menej emisií nežiaducich látok pri výrobe takto označených výrobkov, ktoré v konečnom dôsledku nepriaznivo vplývajú ako na populáciu, tak aj na životné prostredie ako také.
4.	Návrh projektu zavedenia značky zhody s európskymi normami Európska značka zhody - Keymark do praxe na národnej úrovni môže mať taktiež vplyv na zamestnanosť a tvorbu nových pracovných miest, ako už bolo uvedené v rámci autorizovaných osôb, ale aj u výrobcov, ktorí budú mať lepšie podmienky pre uplatňovanie ich produkcie na trhoch.